Solr

Solr er en åpen kildekode-basert søkemotortjener basert på Lucene-biblioteket, med JSON-APIer, innebygget sikkerhet, utheving av søketreff, fasett-søk/navigatorer, replikering og et webbasert administrasjonsgrensesnitt.


== Historie ==
Sent i 2004 ble Solr først utviklet av CNET Networks som et internt prosjekt for å lage søk på nettsidene deres.
Tidlig i 2006 bestemte CNET Networks seg for å gå live og donere kildekoden til Apache Software Foundation under topp-prosjektet Lucene.På slutten av januar 2007 ble Solr et såkalt Apache Top Level Project og har siden vokst med stadig mer funksjonalitet og tiltrukket seg et robust miljø av brukere, bidragsytere og programmerere. Solr er i bruk på flere høy-trafikk web-steder.I september 2008 ble Solr 1.3 sluppet, med mange forbedringer, blant annet distribuert søk og ytelsesforbedringer.
I november 2009 ble Solr 1.4 lansert, med forbedret replikering, dramatisk ytelsesforbedring for indeksering og fasetter, støtte for å indeksere Office-dokumenter ved hjelp av Apache Tika mm.I mars 2010 ble utviklingen av Lucene og Solr slått sammen til ett prosjekt, men fortsatt med to distinkte produkter. Dette førte til at når Solr/Lucene versjon 3.1 ble lansert i mars 2011 så hoppet versjonsnummeret opp til det som Lucene brukte. Utover i 2011 ble det en rask takt av versjons-utgivelser med 3.2 i juni, 3.3 i juli, 3.4 i september og 3.5 i november. I april 2012 ble Solr 3.6 sluppet, og dette ble besluttet å være siste versjon på 3.x serien.
I oktober 2012 ble Solr 4.0 sluppet. Det var en stor oppdatering med mye nytt, mest vesentlig SolrCloud som gir enkelt oppsett av et cluster med høy tilgjengelighet og lav responstid. I 2013 og 2014 kom en rekke 4.x utgivelser med stadig forbedret ytelse og stabilitet.
I februar 2015 ble Solr 5.0 sluppet, den første versjonen der Solr er en selvstendig applikasjon med egne start-skript og installerings-skript, og ikke en web-applikasjon (war). Senere 5.x versjoner introduserte blant annet pluggbar sikkerhet og streaming expressions.
I april 2016 ble Solr 6.0 sluppet, med blant annet støtte for replikering mellom datasentere, støtte for SQL spørringer og graf-søk mm.
I september 2017 ble Solr 7.0 sluppet, med støtte for blant annet automatisk balansering av replicas mellom noder, et nytt API med JSON som standard og mange nye kraftige streaming expressions.
I mars 2019 ble Solr 8.0 sluppet, med HTTP2 støtte, bedre støtte for nestede dokumenter mm.
I februar 2021 ble Solr etablert som et separat Apache-prosjekt, uavhengig av Lucene.


== Funksjonalitet ==
Offisiell og komplett liste over funksjonalitet.

Bruker Lucene-biblioteket for full-tekst søk
Fasett-navigering
Markering av treff i søkeresultat
Søkespråk for strukturerte så vel som fritekst søk
JSON, XML, PHP, Ruby, XSLT, Velocity, Python og Java binær-format over HTTP
HTML administrasjons-grensesnitt
Replikering til andre Solr tjenere
SolrCloud arkitektur for distribuerte indekser
Streaming expressions for statistiske beregninger og map/reduce jobber
SQL støtte
Innebygget sikkerhet (Autentisering og Autorisering)
Plugin-arkitektur
Pluggbar relevans – relevansvekting gjennom formler
Distribuert søk gjennom Sharding
Indeksering av dokumenter, som PDF, DOC, XLS, PPT m.fl.
Geografisk søk
Skjul treff med samme verdi for et felt (field collapsing)
Caching
Kan innebygges i en Java applikasjon


== Tilgang på kompetanse ==
Det er et levende utvikler- og brukermiljø rundt Lucene og Solr, som raskt og effektivt kan svare på spørsmål eller rette feil. Det er også flere ulike kommersielle konsulentfirmaer som kan tilby kursing, konsulenthjelp, skreddersøm/videreutvikling og support-kontrakter.


== Se også ==
Lucene
Bedrifts-søkemotor


== Referanser ==


== Litteratur ==
Karambelkar, Hrishikesh Vija (April 2015). Scaling Big Data with Hadoop and Solr (2 utg.). Packt Publishing. s. 166. ISBN 9781783553396. Smiley, David; Pugh, Eric; Parisa, Kranti; Mitchell, Matt (mai 2015). Apache Solr Enterprise Search Server, Third edition (3rd utg.). Packt Publishing. s. 432. ISBN 9781782161363. 
Serafini, Alfredo (desember 2013). Apache Solr Beginner’s Guide (1st utg.). Packt Publishing. s. 324. ISBN 9781782162520. 
Rafalovitch, Alexandre (juni 2013). Instant Apache Solr for Indexing Data How-to (1st utg.). Packt Publishing. s. 90. ISBN 9781782164845. 
Kuć, Rafał (januar 2013). Apache Solr 4 Cookbook (1st utg.). Packt Publishing. s. 328. ISBN 9781782161325. 
Smiley, David; Pugh, Eric (20. november 2011). Apache Solr 3 Enterprise Search Server (1st utg.). Packt Publishing. s. 418. ISBN 1-84951-606-5. 
Ku, Rafal (22. juli 2011). Apache Solr 3.1 Cookbook (1st utg.). Packt Publishing. s. 300. ISBN 1-84951-218-3. 
Smiley, David; Pugh, Eric (19. august 2009). Solr 1.4 Enterprise Search Server (1st utg.). Packt Publishing. s. 336. ISBN 1-84719-588-1. 


== Eksterne lenker ==
Offisielt nettsted 

(en) Apache Solr – kategori av bilder, video eller lyd på Commons 
Solr wiki
Solr reference Guide
Nytt i Solr 5
Nytt i Solr 6
Solr kurs på norsk